Μαρουλοσαλάτα με ραντίτσιο, ψητό κυδώνι και ρόδια
Το κυδώνι, ψημένο στον φούρνο με Μαυροδάφνη και κανέλα, δένει θαυμάσια με το ραντίτσιο και το ρόδι σ' αυτήν την πλούσια μαρουλοσαλάτα, που είναι φύσει γιορτινή.
2 κυδώνια , 200 ml Μαυροδάφνη , 1 κουτ. σούπας ζάχαρη , 1 ξυλάκι κανέλα , 2-3 φρέσκα κρεμμυδάκια, ψιλοκομμένα , 1/4 μάτσο μαϊντανός, ψιλοκομμένος , 1/4 μάτσο δυόσμος, ψιλοκομμένος , σπόροι από 1 ρόδι , 3 μαρούλια γαλλικές σαλάτες, κομμένα με το χέρι σε μέτρια κομμάτια , 1 μεγάλο ραντίτσιο, κομμένο με το χέρι σε μέτρια κομμάτια , αλάτι, φρεσκοτριμμένο πιπέρι, 200 ml ελαιόλαδο, 50 ml ξίδι από κόκκινο κρασί
Για να φτιάξουμε τη μαρουλοσαλάτα με ραντίτσιο, ψητό κυδώνι και ρόδια αρχικά προθερμαίνουμε τον φούρνο στους 180°C.Καθαρίζουμε τα κυδώνια και τα κόβουμε στα έξι, χωρίς να αφαιρέσουμε τα σπόρια.Τα στρώνουμε σε ένα ταψάκι σε μονή στρώση, περιχύνουμε με τη Μαυροδάφνη, ρίχνουμε τη ζάχαρη και το ξυλάκι κανέλας και σκεπάζουμε καλά το ταψί με αλουμινόχαρτο.Τα ψήνουμε για περίπου 40 λεπτά.Ξεσκεπάζουμε και ψήνουμε για άλλα 15 λεπτά.Βγάζουμε τα κυδώνια από το ταψί, αφαιρούμε τους σπόρους και τις σκληρές ίνες από το κέντρο τους και τα κόβουμε σε λεπτές φέτες.Σουρώνουμε το σιρόπι του ταψιού και κρατάμε κατά μέρος 2 κουτ. σούπας για το ντρέσινγκ.Σε ένα μπολάκι ανακατεύουμε καλά το ελαιόλαδο με το σιρόπι από το ψήσιμο των κυδωνιών που αφήσαμε στην άκρη.Σε μια σαλατιέρα βάζουμε τα κρεμμυδάκια, τα μυρωδικά, το ρόδι, αλάτι και πιπέρι. Ανακετεύουμε καλά.Προσθέτουμε τα φύλλα σαλάτας και τις φέτες κυδωνιού και περιχύνουμε με το ντρέσινγκ.Σερβίρουμε τη γιορτινή σαλάτα αμέσως.
Κυδώνι,Λαχανικά,Ρόδι,Χριστούγεννα,Light,Vegan,Χορτοφαγικά